<classify> SERIKALI imeajiri na kuwapangia vituo vya kazi watumishi 2,160 ambao ni walimu wa shule za sekondari wa masomo ya sayansi na hisabati, walimu wa lugha na mafundi sanifu maabara.Watumishi hao 2,160 walioajiriwa ni kati ya maombi 20,101 waliyopokea baada ya kufungua dirisha la kuomba ajira lililofunguliwa Juni 17 hadi Julai 20, mwaka huu.Mei mwaka huu, serikali ilitoa kibali cha kuajiri walimu wa shule za msingi na sekondari wapatao 6,785, ambapo Julai mwaka huu walimu 4,840 waliajiriwa na kupangiwa vituo vya kazi ambao ni walimu wa shule za msingi, walimu wenye mahitaji maalumu wa masomo ya saana.Waziri wa Nchi, Ofisi ya Rais, Tawala za Mikoa na Serikali za Mitaa, Selemani Jafo amewaeleza waandishi wa habari kuwa, watumishi hao wanatakiwa kuripoti katika ofisi za wakurugenzi wa halmashauri zilipo shule walizopangiwa na baadaye kwenye shule husika kuanzia Agosti 23 hadi Septemba 5, mwaka huu.Katika ajira hizo ni walimu 1,900 wa masomo ya sayansi na hisabati, 100 wa masomo ya Lugha Fasihi katika Kiingereza na 160 ni Mafundi Sanifu Maabara.Watumishi hao wanatakiwa kuripoti wakiwa na vyeti halisi vya taaluma Kidato cha Nne na Sita, vyeti halisi vya kitaaluma vya mafunzo ngazi husika na cha kuzaliwa.Waajiriwa wapya wote waripoti kwenye vituo walivyopangiwa na vituo vyao vya kazi ni shule za sekondari walizopangiwa na si Makao Makuu ya halmashauri.Jafo ameonya kuwa serikali itamchukulia hatua za kinidhamu kwa mujibu wa sheria mwajiriwa yeyote atakayechukua posho ya kujikimu na kisha asiende kwenye kituo chake cha kazi.Hakuna mwajiriwa atakayebadilishiwa kituo alichopangiwa kwa sababu yoyote ile maana wamepanga kulingana na mahitaji yaliyopo, walimu ambao hawataripoti katika vituo vyao ndani ya muda uliotolewa nafasi zao watapangiwa walimu wengine wenye sifa na wamekosa nafasi, amesema.Jafo pia aliwasihi wakurugenzi wa halmashauri na jamii ambazo walimu na mafundi sanifu maabara wamepangiwa kuwapokea kwa kuzingatia taratibu na kanuni zote za utumishi na baadaye kutoa taarifa ya kuripoti za waajiri hao.Kumekuwapo na tabia ya watumishi wapya kupokewa na jamii na wakurugenzi kwa matendo yasiyo na wema, wanatakiwa kujua kuwa lengo la kupeleka watumishi hao ni ili watoto wetu wafundishwe,amesema.Kuhusu walimu 4,840 walioajiriwa mwezi Julai, mwaka huu, Jafo alisema kwa sasa wanakusanya takwimu za walimu walioripoti au kushindwa kuripoti ili kuweka utaratibu wa kuajiri wale watakaojaza nafasi hizo.Muda si mrefu tutawapa taarifa inayoonesha mwitikio wa walimu kwenda kuripoti vituo vya kazi walivyopangiwa ingawa kwa sasa idadi kubwa wa walimu wapya wanakwenda kwenye vituo walivyopangiwa. Kipindi cha mwaka 201314 mwitikio wa walimu kwenda kwenye vituo walivyopangiwa ulikuwa ni mdogo sana, lakini sasa hali ni tofauti na hili limejidhihirisha kwani baadhi ya walioomba kipindi hiki ni wale walioshindwa kwenda kwenye vituo miaka ya nyuma.amesema.  <topic>: kitaifa 